ИЗВЕШТАЈ О СПРОВЕДЕНОЈ ЈАВНОЈ РАСПРАВИ О

НАЦРТУ ЗАКОНА О ИЗМЕНИ ЗАКОНА О ЕЛЕКТРОНСКИМ МЕДИЈИМА

На основу члана 41. Пословника Владе („Службени гласник РС“, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. уредба), Министарство културе и информисања објављује Извештај о спроведеној јавној расправи о Нацрту закона о измени Закона о електронским медијима.

Јавна расправа о Нацрту закона о измени Закона о електронским медијима (у даљем тексту: Нацрт закона) вођена је у складу са Закључком Одбора за јавне службе Владе Републике Србије 05 Број: 011-9347/2021 од 12. октобра 2021. године.

Према Програму јавне расправе о Нацрту закона учесници у јавној расправи били су представници државних и других органа и организација у чијој су надлежности послови у вези са јавним информисањем и електронским медијима, јавни медијски сервиси, приватни емитери са националном покривеношћу, стручна јавност и други заинтересовани учесници.

Јавна расправа одржана је у периоду од 15. октобра до 4. новембра 2021. године, а спровело ју је Министарство културе и информисања (у даљем тексту: Министарство) према Програму јавне расправе. Текст Нацрта закона постављен је на сајту Министарства.

Због епидемиолошке ситуације, примедбе, предлози и сугестије су се могле достављати Министарству, преко посебног обрасца који се могао преузети на званичној интернет страници Министарства, на имејл адресу: dejan.stojanovic@kultura.gov.rs са назнаком: „Нацрт закона о измени Закона о електронским медијима”.

 У периоду у коме се одржавала јавна расправа није било упућених предлога, сугестија и иницијатива, те се сматра да је јавна расправа окончана.